Document ID: 31997R2182

KOMMISSIONENS FORORDNING (EF) Nr. 2182/97 af 3. november 1997 om ændring af forordning (EØF) nr. 2729/88 om gennemførelsesbestemmelser til Rådets forordning (EØF) nr. 1442/88 om ydelse for produktionsårene 1988/89 til 1997/98 af præmier for endelig nedlæggelse af vinarealer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1997/98 af præmier for endelig nedlæggelse af vinarealer (1), senest ændret ved forordning (EØF) nr. 534/97 (2), særlig artikel 20, og
ud fra følgende betragtninger:
Det er nødvendigt at fastlægge en procedure for anvendelse af det forbud mod kumulering af præmier for endelig nedlæggelse af vinarealer og EF-støtte til omstrukturering af vinarealer, som er indføjet i forordning (EØF) nr. 1442/88 ved Rådets forordning (EF) nr. 1595/96 (3); Kommissionens forordning (EØF) nr. 2729/88 (4), senest ændret ved forordning (EF) nr. 3024/94 (5), bør derfor ændres;
der bør fastlægges kontrolforanstaltninger for at sikre, at dette forbud bliver effektivt;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 2729/88 foretages følgende ændringer:
1. I artikel 4, stk. 1, litra b), indsættes som fjerde led:
»- gyldigt bevis for, at der i de seneste 15 år ikke er ydet EF-støtte til omstrukturering af de pågældende vinarealer. Medlemsstaterne kan imidlertid kræve en længere periode.«
2. I artikel 4, stk. 2, indsættes som sjette led:
»- Medlemsstaterne kontrollerer et udsnit af disse beviser svarende til mindst 15 % af ansøgningerne. Beviserne udvælges på grundlag af en risikoanalyse.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes på endelig nedlæggelse af vinarealer, der har fundet sted i produktionsåret 1997/98.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 1997.

Labels: 6